**Muaj kev them nyiaj thiab kev pab nyiaj txiag**

Tsoom fwv Queensland tau cog lus yuav muab kev txhawb pab tam sim ntawd thiab tsis tu ncua rau cov neeg thiab cov zej zog ntawm tau ntsib kev txom-nyem uas yog tshwm xim los ntawm txoj kev puas tsuaj (disaster).

Lawv yuav muaj kev xa (referral) cov neeg uas ntsib kev txom-nyem no mus cuag rau lwm cov koom haum uas tsis yog tsoom fwv cov (non-governement organisations) kom muab kev txhawb pab xws li kev txhawb tswv yim, pub khoom thiab kev pab cuam dawb, pab khoom siv, thiab pab nrhiav chaw nyob.

Lub Department of Communities, Child Safety and Disability Services, los tej zaum kuj yuav muab kev pab nyiaj rau cov neeg uas tsis muaj peev xwm yuav pab tau lawv tus kheej lub neej tom-qab ntawm tau ntsib kev txom-nyem uas yog tshwm sim los ntawm cov kev puas-tsuaj disaster.

***Kev pab cuam rau kev nyuaj los ntawm kev xwm ceev***

Cov nyiaj no yog muab siv yuav cov khoom tseem ceeb tam sim ntawd, xws li zaub mov, khaub ncaws, tshuaj kho mob los yog siv ua nqi ntiav tsev nyob ib ntus. Cov nyiaj pab yog $180 rau ib tug neeg los yog txog li ntawm $900 rau ib tsev neeg ntawm muaj 5 leeg los yog ntau tshaj.

***Txoj kev pab cuam pab nyiaj txiag tseem ceeb rau thaum muaj txoj kev nyuaj***

Qhov nyiaj no muaj tseg cia pab rau cov neeg ntsib kev txom-nyem thaum muaj kev puas-tsuaj disaster thiab tau ua rau lawv cov khoom siv tseem ceeb (xws li fais fab, los-yog gas, dej losyog cov kwj-hoob xa kua-dej kua-quav sewerage) tau piam/puas tag es yuav siv tsis tau mus ntev tshaj 5 hnub. Cov nyiaj pab yog $150 rau ib tug neeg los yog txog li ntawm $ 750 rau ib tsev neeg ntawm muaj 5 leeg, los yog ntau tshaj.

***Nyiaj pab rau cov khoom tseem ceeb uas nyob hauv tsev***

Cov nyiaj pab hom no nws yuav siv txoj kev ntsuas xyuas nyiaj txiag khwv tau (income tested), thiab tsuas pab rau cov neeg uas tsis muaj insurance los yog muaj tabsis mus hais tsis tau -kom lawv pab kho thiab hloov cov khoom tseem ceeb hauv tsev. Cov nyiaj pab no muaj txog li $1765 rau ib tug neeg los yog txog li $5300 rau ib niam txiv los yog tsev neeg.

***Nyiaj pab txhim-kho vaj-tse***

Cov nyiaj no siv txoj kev ntsuas xyuas nyiaj txiag khwv tau (income tested), nws muaj cia pab rau cov tswv tsev coj mus txhim-kho lawv lub tsev ua tau piam/puas yeeb vim yog los ntawm txoj kev puas-tsuaj disaster. Cov nyiaj pab no muaj txog li $10,995 rau ib tug neeg los yog mus txog li $14,685 rau ib niam txiv los yog   
tsev neeg.

***Txoj kev pab tiv-thaiv kev muaj xwm thiab kev txuas cov khoom siv tseemceeb***

Txoj kev pab no yog kev pab nyiaj rau cov tswv tsev coj mus ua tus nqi txuas cov khoom siv teem ceeb (xws li fas fab, gas , dej los yog cov kwj-hoob xa kua-dej kua-quav (sewerage) ntawm tau puas/raug txiav tawm lawm. Qhov nyiaj pab no yuav txaus coj mus them nqi txuas cov khoom siv tseem ceeb txog li 4 yam uas ib yam no tsis pub kim tshaj $200. Cov nyiaj thov coj los txhim-kho cov khoom siv tseem ceeb no, tsuas pub thov tau tag-rho ntau tshaj plaws yog $4200 xwb.

**Yuav thov tau li cas**

Txoj kev ua ntawv thov cov nyiaj pab saum toj no yuav tsum tau mus ua hauv online uas yog nkag mus hauv tsoom fwv Queensland Department of Communities lub website [www.communityrecovery.qld.gov.au](http://www.communityrecovery.qld.gov.au) los yog hu xov tooj rau lub Community Recovery Hotline rau 1800 173 349 uas yuav muaj ib tug neeg ua hauj lwm pab koj ua daim ntawv thov kom tiav, los yog mus xyuas ib tug Community Recovery Hub yog tias lawv qhib. Yog xav paub ntxiv mus xyuas [www.qld.gov.au/communityrecovery](http://www.qld.gov.au/communityrecovery)